open-index/open-wikipedia-markdown huggingface dataset:
Kontingens

Det som er mulig uten å være nødvendig. Det faller da sammen med det som verken er nødvendig eller umulig. Ordet tilfeldig brukes av og til som synonym, men det kan gi opphav til misforståelser. Når middelalderfilosofer som f.eks. William Ockham understreker den skapte verdens radikale kontingens, betoner han dens fullstendige avhengighet av Guds vilje: Gud kunne ha skapt en helt annen verden enn den han faktisk har skapt, og han hadde ikke behøvd å skape noen verden i det hele tatt. I nyere filosofi betraktes alle naturlovmessige årsaksforhold som kontingente (ikke logisk nødvendige), men de er ikke derfor tilfeldige i hverdagslivets betydning av dette ordet.

## Eksterne lenker
* Filosoffen.dk : Kontingens(dansk)
Åpen liste

Valg med **åpen liste** er en variant av listevalg der velgere kan endre på rekkefølgen på stemmeseddelen. Alternativet er lukket liste, der bare de politiske partiene og deres aktive medlemmer har mulighet til å påvirke kandidatenes prioritering. Det finnes flere varianter av åpne lister, og de kan variere fra relativt lukkede lister der en kandidat må ha et viss antall stemmer (eller strykninger) for å bli valgt blant kandidatene på listen, til helt åpne lister der rekkefølgen på kandidatene fritt kan endres av velgerne. Ved bruk av frie lister kan også navn fra andre partier inkluderes på stemmeseddelen.

Forholdstallsvalg med åpen liste er utbredt i Europa og brukes blant annet i alle de nordiske landene. Bruk av åpne lister i praksis varierer, og i Finland skriver man et tresifret nummer ved kandidatene, mens i Italia skriver man navnet på ens ønskede kandidater i blanke felt under partinavnet.

## Bruk i Norge
I Norge brukes åpne lister til politiske valg, men reglene og graden av åpenhet er forskjellige ved stortings-, fylkestings- og kommunestyrevalg.
* Ved stortingsvalg er listen i realiteten lukket, og endringer må gjøres av minst 50 % av velgerne  for å ha innflytelse på hvem som blir valgt.
* Ved fylkestingsvalg er listen også relativt lukket, og bare dersom minst 8 % gir en personstemme til en kandidat, endres rekkefølgen på listen.
* Ved kommunevalg er listen delvis åpen. Velgerne kan gi personstemmer til kandidatene på listene og til kandidater fra andre lister, såkalte slengere. Antallet mandater til hver liste følger antallet stemmer til listen, men hver slenger overfører en viss andel stemmer fra listen til den listen som får slengeren. Når antall mandater er fordelt på partiene er det antallet personstemmer, dvs. summen av personstemmer på listen, slengere og ev. stemmetillegg, som bestemmer rekkefølgen på kandidatene. Partiene kan gi et stemmetillegg til et visst antall av sine kandidater bestemt av størrelsen på kommunestyret. Stemmetillegget tilsvarer 25 % av listestemmene og det er sjelden mulig for kandidater som ikke har fått stemmetillegg å gå forbi de som har fått stemmetillegg. Dermed har partiene relativt stor grad av kontroll med hvem som blir valgt.

## Se også
* Listepreferanser
* Listevalg

## Referanser
Patrick Wackström

**Patrick Rafael Wackström** (født 6. september 1958 i Borgå), er en finsk tidligere syklist.

Wackström ble finsk mester i landeveissykling i 1980 og 1981.
Han representerte Finland under sommer-OL i 1980 og 1984, uten å vinne noen medaljer. 

Patrick Wackström er sønn av syklisten Ole Wackström.

## Referanser


## Eksterne lenker
*
Ungarns herrelandslag i ishockey

**Ungarns herrelandslag i ishockey** er underlagt Ungarns Ishockeyforbund (ungarsk: «Magyar Jégkorong Szövetség») og representerer Ungarn i internasjonale ishockeyturneringer. Ungarn ligger på 19.-plass på IIHFs verdensranking.

Ungarn har deltatt i både Europamesterskap, verdensmesterskap og Vinter-OL, men har aldri vunnet noen medalje. Laget spilte sin første kamp den 24. januar 1927 ved ishockey-EM i Wien, de tapte 0−6 til Østerrike. I mellomkrigstiden var de en fast deltaker ved VM, og hadde som høydepunkter deres 5.-plass ved VM i 1937 og en uavgjort 1−1-kamp mot supermakten Canada ved VM i 1938. Etter krigen ble ishockeyen i Ungarn nedprioritert av kommunistregimet, og de returnerte først ved i VM 1959 Gruppe B, og tilbrakte deretter sin tid i enten B-VM eller C-VM. Ved 2001 ble de grunnet det nye VM-formatet rykket opp til divisjon I, og kjempet her for å rykke opp til toppdivisjonen uten hell − det nærmeste de kom var andreplassen i sin gruppe i 2002 og 2007.

Ved VM 2008 Divisjon I B i Sapporo klarte de sensasjonelt å rykke opp til ishockey-VM 2009s toppdivisjon etter å ha beseiret favorittene Ukraina 4−2 i den siste kampen. Med var de nå klare for sin første toppdivisjonskamp på 70 år. Opprykket ble dog imidlertid overskygget av lagkapteinen Gábor Ocskays plutselige bortgang. Ved VM 2009 tapte de alle sine kamper, og til tross for hederlige øyeblikk som 3−4-tapet til stormakten Slovakia rykket de igjen ned til divisjon I.

Syv år etter de først klarte å rykke opp til toppdivisjonen klarte de å gjenta bedriften ved VM 2015 Divisjon I A i Kraków. Etter å ha beseiret heiselaget Italia, Japan og Ukraina skulle de spille den siste avgjørende kampen mot nylig opprykkede vertsnasjonen Polen, hvor vinneren sikret seg den siste opprykksplassen bak Kasakhstan. I en tett kamp foran 12 632 tilskuere trakk Ungarn det lengste strået og vant til sist 2−1, og sikret dermed VM-plass i Russland i 2016.

## Resultater i mesterskap
### Olympiske leker

### Verdensmesterskap

### Europamesterskap

## Drakter

## Laget
### Troppen under ishockey-VM 2016

## Statistikk og rekorder

## Profiler
* Balázs Kangyal
* Balázs Ladányi
* Gábor Ocskay
* Krisztián Palkovics

### Fredede draktnumre

## Referanser


## Eksterne lenker
Offisielt nettsted
Offisielt nettsted
AquariÅs

**AquariÅs** er linjeforeningen til Vann- og miljøteknikkstudiet ved Norges miljø- og biovitenskapelige universitet (NMBU) i Ås.

## Historikk
AquariÅs ble stiftet høsten 2010, da studenter fra studieretningen Vann- og miljøteknikk ved NMBU besluttet å danne en egen linjeforening. Offisiell stiftelses dato er 27.01.2011.

## Formål
Formålet med foreningen er å påvirke utdanningen ved å skape et godt miljø innad i linja, faglig nettverk, og oppfordre til bredere kontakt med næringslivet. AquariÅs skal være opptatt av at det skal lønne seg å ta master i Vann- og miljøteknikk ved NMBU.

## Organisasjon
AquariÅs arrangerer sosiale og faglige utferder og arrangementer, både på vegne av seg selv og på vegne av sine samarbeidspartnere. Dette bidrar til et godt miljø og fører til god rekruttering til sivilingeniørutdanningen for Vann- og miljøteknikk ved NMBU.

## Se også
*Norges miljø- og biovitenskapelige universitet

## Eksterne lenker
* Aquariås sin hjemmeside
* Gammel nettside  
* Vann- og miljøteknikkstudiet ved NMBU
Tillerbyen skolekorps

**Tillerbyen skolekorps** er et skolekorps fra bydelen Tiller i Trondheim, etablert i 1982. Det har musikanter fra grunnskolene Tonstad skole, Hårstad skole og Rosten skole. 

Korpset dirigeres av Stian Rødskjær.  

Korpset hadde 48 medlemmer i 2015, fordelt på hovedkorps, juniorkorps og aspirantkorps.

## Konkurranse
Korpset har i flere år deltatt på den NMF-arrangerte konkurransen Trøndersk mesterskap. I 2014 kom korpset på 4.-plass blant 18 påmeldte korps i 3. divisjon, og fikk samtidig utmerkelsen for mest go'stemte juniorkorps/aspirantkorps. Flere år har de samarbeidet med Statsbygd Skolekorps og deltatt i 2. divisjon. Tillerbyen skolekorps har også samarbeidet med Orkdal Skolekorps. Tillerbyen skolekorps har vunnet 1. divisjon i Trøndersk mesterskap to ganger, i 2007 og i 2022. Korpset har deltatt i mange konkurranser i regionen. I 2020 og 2024 deltok de på Steinkjærspæll, hvor de vant i 2020. 

## Se også
* Norges Musikkorps Forbund
* Skolekorps

## Eksterne lenker
* 
*
Dalselva (Eidsberg)

**Dalselva** er en elv i Indre Østfold kommune i Østfold fylke. Den er det største tilløpet til Hæra, som igjen er en sideelv til Glomma.

Vassdraget har utspring nordvest for Nordre Stange varde, ved kommunegrensa mot Marker, og renner mot nord til Steinsvannet og videre til Lundebyvannet i Hærland. Etter Lundebyvannet, som er starten på selve Dalselva, fortsetter den nordover mot Trøgstad, og danner grensa mellom de to kommunene over de nederste to kilometerne. Dalselva munner ut i Hæra rundt en kilometer sør for Havnås. Vassdragets totale lengde er 18,3 kilometer, hvorav selve Dalselva utgjør 8,0 kilometer.

## Se også
* Liste over elver i Østfold

## Referanser
Moensbekken

**Moensbekken** er ei elv i Indre Østfold kommune i Østfold. Den er ei sideelv til Glomma.

Den har utspring ved Eikebergmåsan i ravinelandskapet øst i Askim. Den passerer Askim sentrum ved Trippestad, hvor den kalles Eidarengbekken, krysser E18 og Østre linje, og renner videre mer eller mindre rett sørover gjennom Eidsberg og munner ut i Lekumevja rett vest for Eidsberg kirke. Moensbekken er 16,1 kilometer lang, hvorav ca. 11,5 kilometer fra Trippestad i Askim til oset.

## Se også
* Liste over elver i Østfold

## Referanser
Rhinaspis

***Rhinaspis*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore, avlange, mørkt bronsefargede oldenborrer. Pronotum har rette bakhjørner og er parallellsidig i den bakre tredjedelen, foran dette rundet tilsmalnet.

## Utbredelse
Slekten er utbredt i Sør-Amerika (Argentina og Brasil).

## Systematisk inndeling
Navnet *Rhinaspis* Bonelli, 1834 har blitt brukt for en underslekt av hoggormslekten, *[[Vipera]]*. Dette navnet er imidlertid yngre og dessuten ikke gyldig publisert i 1834 (navnet ble publisert uten en beskrivelse), så det må vike for navnet på denne billeslekten.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Macrodactylini Kirby, 1837
******* Slekten *Rhinaspis* Perty, 1833
******** *[[Rhinaspis aenea]]* (Billberg, 1820)
******** *[[Rhinaspis aeneocuprea]]* Moser, 1921
******** *[[Rhinaspis dilaticornis]]* Moser, 1924
******** *[[Rhinaspis fusca]]* Moser, 1924
******** *[[Rhinaspis micans]]* Burmeister, 1855
******** *[[Rhinaspis murina]]* Burmeister, 1855
******** *[[Rhinaspis ohausi]]* Moser, 1921
******** *[[Rhinaspis rugicollis]]* Moser, 1924
******** *[[Rhinaspis setosa]]* Frey, 1974
******** *[[Rhinaspis umbilicata]]* Frey, 1973

## Kilder
* Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. http://www.yumpu.com/it/document/view/17994928/macrodactylini
* Generic Guide to New World Scarab Beetles - *Rhinaspis* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Macrodactylini/Rhinaspis/Rhinaspis.html

## Eksterne lenker
*
Diskoteket er stengt

***Diskoteket er stengt*** er en musikk-EP med Jaa9 &amp; OnklP, som ble utgitt i 2014 og inneholder singlene «Maskinen», «Full forvandling» og «Uten grunn». 

## Sporliste
# «Beatminerz - Intro» med Arno Frangos
# «Maskinen»
# «Diskoteket er stengt»
# «Kom til Onkl»
# «Roser i betongen»
# «Vekk»
# «Full forvandling»
# «Fjern»
# «Ikke si LOL»
# «En gang» med Lars Vaular
# «Konga på haugen»
# «Fenomenon»
# «Uten grunn»

## Eksterne lenker

*Diskoteket er stengt på Spotify
Tinnkraft

**Tinnkraft** er et vannkraftverk i Atrå i Tinn kommune i Telemark.

Det er et elvekraftverk som utnytter et fall på 59 meter i Gjøyst. Elven renner ut i Tinnsjøen.

Installert effekt er 2,4 MW fra to like francisturbiner. Årsproduksjon er 7 GWh.

Tinnkraft ble åpnet i 2008 som det første småkraftverket i Tinn. Det eies av lokale grunneiere.

## Referanser


## Kilder
* 
* NVE vannkraftdatabase

## Eksterne lenker
* FriFagbevegelse: Bygde for småkraft
* Telen: Åpnet Tinnkraft
* TA: Tinns første småkraftverk
Bente Ohnstad

**Bente Marie Ohnstad** (født 26. september 1953) er en norsk jurist og professor emeritus i rettsvitenskap ved Høgskolen i Innlandet. I tidsrommet 2007-2015 var hun rektor ved Høgskolen i Lillehammer.

Hun er født i Bergen og er oppvokst i Aurland i Sogn. Hun er utdannet jurist og har bevilling som advokat i tillegg til lederutdanning. Ohnstad har bred erfaring fra offentlig forvaltning, undervisning, utredning, forskning og ledelse. Hun skrev NOU 1993:33 om helsepersonells rettigheter og plikter og har publisert en rekke fagbøker og artikler innen rettsområdene forvaltningsrett, velferdsrett og helserett, rettssikkerhet og personvern. Ohnstad har initiert utvikling av flere studier på Høgskolen i Lillehammer. Høgskolen var den første i landet som startet videreutdanning i helserett. Hun var også med i oppstarten av Paramedic-studiet, også på dette feltet var Høgskolen i Lillehammer den første i landet som tilbød dette utdanningstilbudet. I 2004 tok hun initiativ til å etablere et årsstudium i juss. Dette ble senere utviklet til et 3-årig bachelorstudium i rettsvitenskap. Hun hadde også en sentral rolle i etableringen av et årsstudium i psykologi på Lillehammer. Dette studiet ble senere utviklet til BA-studium, og det ble i hennes rektorperiode etablert MA-studium i psykologi.  

Ohnstad har sittet i flere offentlige utvalg og har i flere år også vært ansatt i den sentrale helseforvaltningen. 

Hun var valgt rektor ved Høgskolen i Lillehammer 2007-2015. Hun har også vært dekan ved Avdeling for helse- og sosialfag ved Høgskolen i Lillehammer.

## Referanser


## Eksterne lenker
* 
*
Her er ditt liv, Riley

***Her er ditt liv, Riley*** (originaltittel: *Girl Meets World*) er en komedie- og ungdomsserie som er skapt av Michael Jacobs og April Kelly for Disney Channel. Rowan Blanchard, Sabrina Carpenter, Ben Savage, Danielle Fishel, Peyton Meyer, Corey Fogelmanis og August Maturo spiller hovedrollene.

Serien er en fortsettelse av *[[Et gutteliv!|Boy Meets World]]*, en serie som gikk fra 1993 til 2000, og fokuserte særlig på Cory Matthews og hans problemer og utfordringer i oppveksten. Denne serien følger hans og kona Topangas datter Riley.

## Seriens premiss
Riley Matthews er datter av Cory og Topanga Matthews. Serien følger særlig henne og bestevenninnen Maya Hart mens de navigerer livene sine fra 7. klasse av. På veien får de et par guttevenner i Lucas Friar og Farkle Minkus, samt mange mer eller mindre gode råd og innspill fra Rileys familie. Serien er satt til New York, hvor Cory og Topanga flyttet fra Philadelphia etter at *[[Et gutteliv!|Boy Meets World]]* endte.

## Rolleliste
### Hovedroller
* Rowan Blanchard i rollen som Riley Matthews
* Ben Savage i rollen som Cory Matthews
* Sabrina Carpenter i rollen som Maya Hart
* Peyton Meyer i rollen som Lucas Friar
* August Maturo i rollen som Auggie Matthews
* Danielle Fishel i rollen som Topanga Matthews
* Corey Fogelmanis i rollen som Farkle Minkus

### Biroller
* Rider Strong i rollen som Shawn Hunter
* Uriah Shelton i rollen som Joshua Matthews
* Cheryl Texiera i rollen som Katy Hart
* Cecilia Balagot i rollen som Isadora Smackle
* Ava Kolker i rollen som Ava Morgenstern
* William Daniels i rollen som George Feeny
* William Russ i rollen som Alan Matthews
* Betsy Randle i rollen som Amy Matthews
* Will Friedle i rollen som Eric Matthews
* Lindsay Ridgeway i rollen som Morgan Matthews
* Danny McNulty i rollen som Harvey 'Harley' Keiner
* Trina McGee i rollen som Angela Moore
* Lee Norris i rollen som Stuart Minkus
* Blake Clark i rollen som Chet Hunter
* Debby Ryan i rollen som Aubrey Macavoy

## Referanser


## Eksterne lenker
*
Krispy Kreme

**Krispy Kreme Doughnuts, Inc.** er en amerikansk kjede av kaffebarer som selger kaffe og bakevarer, især doughnuts. Kjeden ble grunnlagt av Vernon Rudolph i Winston-Salem i 1937. Utsalgssted nummer  åpnet 24. februar 2015 i Kansas City.

Krispy Kremes produkter selges også gjennom flere supermarked- og bensinstasjonkjeder.

## Eksterne lenker
*
Føkk ferie

**Føkk ferie** er et musikkalbum med Jaa9 & OnklP, utgitt 30. april 2015. Albumet inneholder singlen *Alt på stell* som det ble laget musikkvideo av.

## Sporliste
# «Brugata Boogie»
# «Føkk ferie»
# «Følgeru med?»
# «Alt på stell»
# «Hold kjefta» med Klish
# «Jens Weissflog»
# «Min vei»
# «Per vet best»
# «Misfits» med Shitrich
# «Domino»
# «Sægger» - Bonusspor
## Referanser


## Eksterne lenker
*Føkk Ferie på Spotify
Bethany Mota

**Bethany Mota** (født 7. november 1995) er en amerikansk videoblogger på YouTube fra California i USA. Hun ble kjent gjennom YouTube-kanalen sin, *Macbarbie07*, som hun opprettet i 2009. På kanalen la hun ut såkalte *haulvideoer* og sminkevideoer, og alt annet innenfor mote og skjønnhet. Hun ble fort en internettsensasjon, og hun begynte å lage DIY-videoer (gjør-det-selv-videoer) som falt i smak hos seerne. I dag har hun over ti millioner abonnenter på YouTube.

I 2014 ble hun nominert til to kategorier på Teen Choice Awards, *Choice Web Star: Fashion, Beauty* og *Choice Web Star: Female.* Nittenåringen vant sistnevnte. På Stramy awards samme år ble hun nominert til *Entertainer of the year* og vant i kategorien *Fashion Program*.

I 2014 kom hun også på fjerdeplass i den amerikanske TV-konkurransen *[[Dancing with the Stars]]*, som tilsvarer *[[Skal vi danse (TV-program)|Skal vi danse?]]* i Norge. Den dårligste poengsummen Mota fikk i konkurransen var 64/100 poeng - den høyeste var 100/100 poeng.

Singelen hennes, *Need You Right Now*, ble utgitt i oktober 2014 og kom på 30.-plass på Billboard-listen. Den 7. april 2015 gjestet Mota det populære talkshowet *[[The Ellen DeGeneres Show]]*. I  2017 ga Mota ut en bok: *Make Your Mind Up*.

## Referanser


## Eksterne lenker
* 
* 
*
Landsmeer

**Landsmeer** er en kommune i Nederland i provinsen Noord-Holland.

## Referanser


## Eksterne lenker
* Kommunens nettside
Alexander Bard

**Alexander Bard** (født 17. mars 1961) er en svensk musiker, produsent og foreleser m.m., blant annet kjent fra musikkgruppen Army of Lovers. 

Bard har medvirket i forskjellige musikkgrupper som *BWO*, *[[Gravitonas]]* og *Vacuum*. 

## Referanser


## Eksterne lenker
* 
* 
* 
*
Liste over utøvere i Giro d’Italia 2015

**Liste over utøvere i [[Giro d'Italia 2015]]**

## Noter



## Referanser


## Eksterne lenker
*Startlist for Giro d'Italia 2015, procyclingstats
Turkvizyon-2013 (Kirgisistan)

**Turkvizyon-2013** var en sang- og musikkonkurranse arrangert med det formål å velge Kirgisistans representant til den første Tyrkvisjonens sangkonkurranse som ble avhold i desember samme år i Eskişehir i Tyrkia. Utvelgingsprosessen ble utført gjennom en forhåndsaudition hvorpå 17 deltakere gikk videre til en delfinale. De 11 artistene som oppnådde best resultat i delfinalen gikk deretter videre til finalen, som ble direktesendt på KTRK, KTRK Muzika og Piramida TV.

## Bakgrunn
Den 19. oktober 2013 ble det offentliggjort at Kirgisistan skulle delta i Tyrkvisjonens sangkonkurranse, som ble arrangert for første gang dette året. Utvelgelsesprosessen for å finne landets representant startet 23. oktober med en auditionrunde avholdt på Kirgisistan-Tyrkia-universitetet Manas i Bisjkek, hvor over 200 artister deltok.
17 artister ble valgt ut til å konkurrere i en delfinale avholdt 9. november, hvor en jury valgte ut elleve finalister.

Finalen ble avholdt 16. november, med Sanşar Mikijev og Dariya Santaşeva som programledere. Resultatene i finalen ble avgjort av en kombinasjon av SMS-stemmer og en jury. SMS-avstemningen ble utført fra 12. november frem til siste deltaker hadde opptrådt, og jurypanelet som besto av fem medlemmer kunne avgi mellom ett og ti poeng til hver låt.

Vinneren av konkurransen ble bandet Çoro som fremførte melodien «Tooluk kız», med tekst skrevet av Asanbek Imanbaev og musikk av Kubanyçbek Osmonov.
Det ble senere gjort et internt valg av sangen «Kaygırba», som ble fremført i den internasjonale konkurransen.

## Delfinale

## Finale

## I Tyrkvisjonens sangkonkurranse
Tyrkvisjonens sangkonkurranse ble avholdt med en delfinale 19. desember. Çoro kvalifiserte seg videre til finalen 21. desember, og oppnådde en 8.-plass med 183 poeng. Teksten til sangen «Kaygırba» er skrevet av Kudret Tayçabarov og musikken av Marat Abilov. Bandet var i konkurransen sammensatt av Marat Abilov på trommer, Apaz Sydykov på bassgitar, Adilet Sekebajev på gitar, Aijgit Kanat uulu på keyboard, Beksultan Mamatkulov på dombra og komuz og vokalisten Nurbolat Dengizbek. 

## Se også
*Kirgisistan i Tyrkvisjonens sangkonkurranse

## Referanser
Politbyrået for det vietnamesiske kommunistparti

**Politbyrået for det vietnamesiske kommunistparti** er det høyeste beslutningsnivået i Det vietnamesiske kommunistparti i periodene mellom møtene i sentralkomiteen. Sentralkomiteen, som velges av partiets nasjonalkongress, partiets høyeste organ, og  umiddelbart etter hver kongress velger sentralkomiteen politbyrået og generalsekretær, som leder partiets daglige virksomhet.

Sentralkomiteen kan i prinsippet sette til side vedtak i politbyrået, men dette er svært sjeldent. Dette skjedde eksempelvis da kompromisskandidaten Lê Khả Phiêu ble avsatt i 2001, før den tiende nasjonalkongress 18. til 25. april 2006. Sentralkomitéen satte da til side et vedtak i politbyrået, og et flertall i sentralkomiteen stemte for å fjerne Phiêu som generalsekretær.

Politbyrået har for tiden 14 medlemmer, med landets president Trương Tấn Sang som det høyest rangerte medlemmet, forsvarsminister Phùng Quang Thanh som det nest høyest rangerte medlemmet, og statsminister Nguyễn Tấn Dũng som det tredje rangerte medlemmet.

## Referanser
Lamar S. Smith

**Lamar Seeligson Smith** (født 19. november 1947) er et medlem i Representantenes hus i USA. Smith har representert delstaten Texas' 21. kongressdistrikt siden 1987. Han er medlem i det det republikanske partiet. Han var tidligere bidragsyter for *[[Christian Science Monitor]]* og er åpen klimaskeptiker. Han er også assosiert med Tea Party-bevegelsen.

Lamar S. Smith introduserte Stop Online Piracy Act (SOPA) til kongressen 26. oktober 2011. Lovforslaget var ment å utvide amerikanske myndigheters maktmidler med hensyn til å stanse ulovlig utbredelse av opphavsrettslig beskyttede åndsverk. SOPA mottok sterk kritikk, og 15. januar 2012 ble lovforslaget trukket tilbake. Han sto også bak lovforslaget PCIP («Beskytt barn mot internett-pornografi»). En annen kampsak har vært å fremme lovforslaget *Leahy-Smith America Invents Act*, sammen med den demokratiske senator Patrick Leahy fra Vermont. Lovforslaget ble signert og akseptert som lov av president Barack Obama den 16. september 2011 og representerer den mest betydelige endringen til det amerikanske patentsystemet siden 1952.

## Referanser


## Eksterne lenker
* 
* 
* 
*  Kongressrepresentant Lamar Smith, nettstedet til Representantenes hus
*  Lamar Smith for Congressman, Lamar Smiths kampanjenettsted
*  Lamar S. Smith hos *DMOZ*
Valtion lentokonetehdas

**Valtion lentokonetehdas** (norsk: *Den statlige flyfabrikken*) var en finsk flyfabrikk som ble grunnlagt den 23. februar 1928 som *Flygvapnets Flygplansfabrik*(*Ilmavoimien Lentokonetehdas*; IVL eller I.V.L.). Bedriften var underlagt Finlands flyvåpen og Forsvarsministeriet. Fra starten benyttet man forkortelsen VL for virksomheten og for de flyene som ble bygget som fikk et nummer og eventuelt navn.

Selskapet hadde fabrikker i Sveaborg og ved Sandhamn. Senere lette man etter en lokalisering nærmere Sovjetunionen ettersom beliggenheten ved Helsingfors var militærstrategisk dårlig.

## Flytyper

## Eksterne lenker
*
Butwal

**Butwal** (बुटवल नगरपालिका, *Butwal Nagarpalika*) er en by i det sørlige Nepal, med et innbyggertall (pr. 2005) på cirka 92&nbsp;000. Byen ligger i Rupandehi-distriktet, tett ved grensen til nabolandet India.
Bethan

** Bethan** er en by i distriktet Ramechhap i nordøstre Nepal. Folekmengden var på 4&nbsp;634 innbyggere ved folkertellingen 2011.

## Referanser
Jomsom

**Jomsom** (nepali: जोमसोम, også kjent som *Dzongsam* og *New Fort*) er den administrative hovedstaden for distriktet Mustang i Nepal. Folkemengden var på 1&nbsp;370 innvånere ved folketellingen i 2011. Byen har flyplass, Jomsom lufthavn. Den er kort og slik anlagt at den av og til kalles verdens farligste flyplass. 


Mustang-Jomsom-16-Hotel Mustang Taj-2015-gje.jpg
Mustang-Jomsom-84-Hotel Mustang Taj-2015-gje.jpg
Mustang-Jomsom-20-Apfelhandel-2015-gje.jpg
Mustang-Jomsom-44-Gompa-2015-gje.jpg|Gompa
Mustang-Jomsom-34-Kali Gandaki-2015-gje.jpg|Kali Gandaki
Mustang-Jomsom-08-Flugplatz-2015-gje.jpg|Jomsom flyplass
File:Jomsom, Himalaya, Nepal.jpg
Jomsom, Footbridge, Mustang, Nepal.jpg
Kali Gandaki Valley, Sheep, Nepal.jpg
Kali Gandaki Valley, Mustang, Nepal, Himalaya.jpg
File:Jomsom, Rural life 2, Mustang, Nepal.jpg


## Referanser
Christieprisen

**Christieprisen** er en pris som deles ut av Universitetet i Bergen. Mottakere av prisen skal ha «bidratt til å fremme eller synliggjøre universitetets sentrale rolle i samfunnsutviklingen». Prisen utdeles årlig under Christiekonferansen, og er oppkalt etter eidsvolls- og stortingsmannen Wilhelm Frimann Koren Christie (1778–1849). Den ble først utdelt under Christiekonferansen i 2010, og består av et pengebeløp på &nbsp;kroner, et kunstverk og et diplom.

## Mottakere
* 2024 – Bergen Internasjonale Filmfestival
* 2023 – Leif Ove Larsen
* 2022 – KODE Kunstmuseer og komponisthjem
* 2021 – Linda Eide og Gunnstein Akselberg
* 2019 – Jan Einar Greve
* 2018 – Dan Olweus
* 2017 – Frank Aarebrot 
* 2016 – Litteraturhuset i Bergen
* 2015 – Christian Rieber, styreleder i GC Rieber Fondene
* 2014 – Sjur Holsen, tidligere politisk redaktør i *[[Bergens Tidende]]* (post mortem)
* 2013 – Bjerknessenteret for klimaforskning
* 2012 – Studentersamfunnet i Bergen
* 2011 – Forleggerne Arno Vigmostad og Arnstein Bjørke
* 2010 – Marit Warncke, administrerende direktør i Bergen Næringsråd

## Referanser




## Eksterne lenker
* Christieprisen hos UiB
Gjerda (Nordre Land)

**Gjerda** er ei elv i Nord-Torpa i Nordre Land kommune i Innlandet. Den kommer fra Garin (792 moh.), via Garaelvi som ligger i Etnedal. Som fløtningselv hadde Gjerda først betydning fra Svartvatnet (753 moh.) Der lå Svartvassdammen. Gjerda har flere sideelver som ble brukt i fløtningen. Elva fra Langeråk (796 moh.) hadde dam. Den går ut i Vesle Øyangen (781 moh.) som ligger like nedenfor Langeråk. Der lå Øyangsdammen. Tømmeret ble da fløtet i Øyangselva ned til Gjerda. Fra Garin  til åmøtet med Livasselva måler Gjerda 15 km. Elva hadde lenge sin egen elveforening.

Aktiviteten i Gjerda varierte mye fra år til år. Enkelte år var det ubetydelig med tømmer til fløytning. Det ser ut til at kvanta fra 1 500 til vel 3 000 m³ var normalt. For å få ut slike kvanta var det nødvendig med ti til 16 fløtere og fire damkarer

## Referanser




## Kilder
*Gudmund Moren (1990). Brøtning og brøtningsfolk gjennom tidene''. ISBN 82-992303-0-6
Remy Chauvin

**Remy André Joseph Chauvin** (født 1913, død 2009) var en fransk biolog. Chauvin har publisert over 50 bøker og rundt 250 vitenskapelige artikler. Han var professor ved universitetet i Strasbourg, og ble etterhvert også æresprofessor ved Sorbonne. Chauvins fokusområde var etologi eller adferdsbiologi, og han beskjeftiget seg i særdeleshet med flokkadferd blant fugler og insekter. Hans omfattende studier innen disse feltene er av mange ansett for å være autoritative. Chauvin var en pioner innen miljøbiologi, og i 1977 var han medstifter av den franske foreningen for dyrs rettigheter. 

Chauvin var en av de høyest respekterte biologer i Frankrike og nøt også adskillig internasjonal anerkjennelse. Han var bl.a. en personlig venn av den østerrikske biologen og nobelprisvinneren Konrad Lorenz. Men Chauvin ble også ansett som kontroversiell i enkelte kretser, blant annet på grunn av sine studier innen parapsykologi og sin krasse kritikk av tradisjonell darwinisme. Chauvin mente blant annet at evolusjon neppe bare er et uttrykk for tilfeldigheter i kombinasjon med naturlig seleksjon, men at naturen trolig også har en iboende bevegelse i retning av komplekse former og høyere bevissthetsnivåer.

## Referanser


## Kilder
* https://www.whoswho.fr/decede/biographie-remy-chauvin_12231
* http://www.revue3emillenaire.com/blog/un-savant-indocile-remy-chauvin-par-aime-michel/
* http://www4.fnac.com/Remy-Chauvin/ia10853
* https://web.archive.org/web/20160304142010/http://www.lespritdutemps.com/page/pop.php?fid=64
Schizochelus

***Schizochelus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utbredelse
Slekten er utbredt i Sør-Amerika (Brasil og Chile).

## Systematisk inndeling
Flere arter som inntil nylig ble plassert i denne slekten er nå overført til slekten *[[Pristerophora]]*.

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Macrodactylini Kirby, 1837
******* Slekten *Schizochelus* Blanchard, 1850
******** *[[Schizochelus bicoloripes]]* Blanchard, 1850
******** *[[Schizochelus flavescens]]* Blanchard, 1850
******** *[[Schizochelus modestus]]* Philippi, 1861

## Kilder
* Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. http://www.yumpu.com/it/document/view/17994928/macrodactylini
* Generic Guide to New World Scarab Beetles - *Schizochelus* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Macrodactylini/Schizochelus/Schizochelus.html

## Eksterne lenker
*
Thulin Type D

**Thulin Type åD** var et svensk fly som ble bygget på lisens ved AB Enoch Thulins Aeroplanfabrik i Landskrona.

Den var en variant av Morane-Saulnier L. Flyet var en en-dekker hvor vingen var montert over flykroppen. Tilnavnet *Parasol* kommer fra  masten som på flykroppen som ved hjelp av vaiere festet på vingens overside, holdt vingen på plass. Det første flyet ble bygget høsten 1914 og utstilt under et arrangement i Stockholm i mai 1915. Flyet ble bygget i fem eksemplarer. Foreningen *Skånska kvinnor* samlet  penger og kjøpte et av Type D som ble gitt til *Svenska Arméflyget* i august 1915. Året efter ble ytterligere ett fly gitt til samme forening. Begge flyene ble tatt ut av aktiv tjeneste i 1918. De tre øvrige av Type D som ble produsert ble brukt ved Thulins flygskola på Ljungbyhed. Et av skoleflyene ble kjøpt av Eric von Rosen som donerte det til *de vita* i den finske borgerkrigen. Det kom til å bli Finlands flyvåpens første fly. von Rosen fulgte med piloten Nils Kindberg da flyet ble fløyet fra Umeå til Vasa den 6. mars 1918 og levert regjeringen. i Finland betraktes 6. mars som dagen for flyvåpenets grunnleggelse. Finland ble senere dømt for brudd på forbudet mot sivil flyvning som ble innført i samband med første verdenskrigen.

Flyet fikk registreringen F1, som dog aldri ble påmalt, det var forsynt med von Rosens personlig lykkesymbol,m et blått hakekors på hvit bunn, malt  på vingene. Dette ble også Finlands flyvåpens symbol frem ti andre verdenskrig. F1 utførte et ti-talls oppdrag, først og fremst speiding for general Mannerheims hovedkvarter, men også spredning av flyveblad og små bomber fra bakre sittebrønn. Flyet  opererte fra fire rudumentære og raskt opererte baser i nordre Tavastland, men totalhaverte i Tammerfors den 16. april 1918, hvor flyveren  Westman (en svensk frivillig) og mekanikeren, Nylund omkom.

Finland kjøpte den andre Type D, registrering F4, som ble totalskadet  ved  motorbrann på basen i Orivesi den 28. mars 1918.

Typ D er  avbildet i Finland på et flertal minnesstener og en replika finnes på Mellersta Finlands flygmuseum i Jyväskylä.
Sixten Wackström

**Sixten Konstantin Wackström ** (født 2. august 1960 i Borgå), er en finsk tidligere syklist.

Wackström representerte Finland under sommer-OL i 1980 og 1984, men uten medalje. 

Sixten Wackström er sønn av syklisten Ole Wackström.

## Referanser


## Eksterne lenker
* 
* «Sixten Wackström». Nasjonale resultater hos *Cycling Archives*.
Sixten

**Sixten** er et svensk mannsnavn med norrøn opprinnelse.

## Etymologi
*Sixten* er dannet som en variant av *Sighsten*, den gammelsvenske formen av norrøne *Sigstæinn*. Navnet er dannet av *sigr*, «seier», og *steinn*, «stein».

## Utbredelse
*Sigstæinn* er kjent brukt i 20 runeinnskrifter fra vikingtiden, så navnet var antakelig vanlig i Norden på den tiden.

I Norge er formen *Sixtein* kjent brukt fra 1400-tallet. Formen *Sigstein* kjent brukt i Rogaland fra 1600-tallet, og i nyere tid fra 1897, mest i Nordland.

I Sverige var *Sixten* mest brukt i 1910- og 1920-årene. I Norge har *Sixten* vært mest brukt i Nordland.

*Sixten* har navnedag i flere land.

*Sixten* er i dag et vanlig navn i Sverige.

|}

## Kjente personer med navnet
Personene i listen er ordnet kronologisk etter fødselsår.
*Sixten Lundbohm (1895–1982), svensk maler
*Sixten Ivarsson (1910–2001), svensk pipemaker
*Sixten Ehrling (1918–2005), svensk dirigent
*Sixten Jernberg (1929–2012), svensk langrennsløper
*Sixten Nordström (1937–2025), svensk musikkskribent og programleder
*Sixten Mohlin (født 1996), nederlandsk-svensk fotballspiller
*Sixten Rahlff, svensk professor i arkitektur

## Referanser


## Eksterne lenker
Tore Albert Simonsen

**Tore Albert Simonsen** (født i 1939, død i 1968) var en norsk biolog og zoolog som var spesialist på beverens ernæringsøkologi samt på sosial organisering blant kråkefugler. Simonsen var utdannet i Bergen, og arbeidet deretter med en doktorgrad under veiledning av den kjente franske biologen professor Remy Chauvin ved universitetet i Strasbourg.  

Simonsen var den første formannen i Norsk Zoologisk Forenings sørlandsavdeling, som ble etablert i 1964. Sammen med Halvor Vegard Hauge og Peter Valeur var han initiativtager til prosessen som gjorde at det gamle Kristiansand Museum ble omdannet til det moderne Agder naturmuseum og botaniske hage. Simonsen hadde også en fast spalte i Fædrelandsvennen kalt *Glimt fra Kristiansand Museum*, der han presenterte utvalgte objekter fra samlingene for avisleserne. I samtiden var dette en nyskapende form for museumsformidling.

Simonsens undersøkelse *Beverens næringsøkologi i Vest-Agder* ble posthumt utgitt i bokform i 1973 som Volum 2, Utgave 39 i serien *Meddelelser fra Statens viltundersøkelser*.

## Familie
Tore Albert Simonsen var far til idéhistorikeren Terje G. Simonsen (født i 1963).

## Referanser


## Eksterne lenker
* Naturmuseum.no
Fryktløs

***Fryktløs*** er et musikkalbum med Pust, utgitt hos Grappa i .

## Sporliste
# «Fryktløs»
# «Nyt stillheten»
# «Tenk om»
# «Hymne»
# «Plass i hjertet»
# «Fred»
# «Slitt pysjamas»
# «Skip frå sør»
# «Alt eg kan»
# «Løft»
# «Rot som glimra»
# «Vandring»
# «Eg vil vent»

## Referanser


## Eksterne lenker
*
Lê Khả Phiêu

**Lê Khả Phiêu** (født 27. desember 1931 i Đông Khê kommune i Đông Sơn distriktet i Thanh Hóa-provinsen i daværende Fransk Indokina, død 7. august 2020) var det vietnamesiske kommunistpartiets generalsekretær i perioden 26. desember 1997 til 22. april 2001.

Phiêu hadde militær bakgrunn. og tjenestegjorde i Vietnams folkehær under den første indokinesiske krig og Vietnamkrigen, og deltok i Den kambodsjansk-vietnamesiske krig som leder av folkehærens politiske avdeling.

Selv om Phiêu ble ansett for å være en representant for den tidligere konservative linjen, ble han ansett som en kompromisskandidat mellom de mer reformvennlige i partiet, og de som sto på den tidligere, mer ortodokse linjen. Phiêu ble avsatt i 2001, før den tiende nasjonalkongress 18. til 25. april 2006, da sentralkomitéen satte til side et vedtak i politbyrået, da et flertall i sentralkomiteen stemte for å fjerne Phiêu som generalsekretær. Nông Đức Mạnh etterfulgte Phiêu, og Manh kom til å bli ansett som en som moderniserte politikken.

## Referanser


## Eksterne lenker
*
Alf Krogh Holt

**Alf Krogh Holt** (1919–1997) var en norsk/fransk maler, bosatt i Paris fra 1962. Selv om han bodde mesteparten av sitt liv i Paris, vendte han ofte tilbake til sin hjemby Tvedestrand.

Krogh Holt hadde planer om å bli arkitekt, men ombestemte seg og søkte plass på Statens kunstakademi (1941–1946). Der var han elev under Axel Revold og Jean Heiberg. I 1947 reiste han første gang til Paris og i 1951 mottok han et fransk statsstipend og ble elev hos malerpedagogen André Lhote. Her fikk han undervisning i en moderat form for kubisme, samtidig som han lot seg inspirere av impresjonismen og Paul Cezanne. 

I årene han virket som kunstner, holdt han regelmessige utstillinger på Galleri Moderne Kunst i Oslo. Krogh Holt deltok på Høstutstillingen i Oslo 1946–1951 og på en rekke separat- og kollektivutstillinger i Norge og Frankrike. I 1989 opplevde han en av sine største anerkjennelser som kunstner, ved separatutstillingen på La Galerie ARTMEL i Rue du Faubourg Saint-Honoré i Paris. Der ble et av hans malerier solgt for 153&nbsp;000 franc. Han har også stilt ut sammen med Picasso og han var fast gjest på Salon d’Automne i Paris. Han er innkjøpt av Riksgalleriet og Den norske avdeling, Lycée Corneille, Rouen.

Sommeren 2013 ble det arrangert en stor minneutstilling over Alf Krogh Holts kunstverk i Tvedestrand Museum. Åpningstalen ble holdt av Leonard Rickhard, og *[[Tvedestrandsposten]]* skrev om fullt hus og kø for å slippe inn på utstillingen. Utstillingen førte til høye besøkstall i museet hele sommeren. I et intervju i *[[Fædrelandsvennen]]* med Leonard Rickhard, som også er født og oppvokst i Tvedestrand, beskriver han Krogh Holt som en kunstner med en sterk tro på det han holdt på med. Rickhard opplever det også litt sårt at kunnskapen hans ikke ble kanalisert i noe som ble mer forløst. Han understreker at Krogh Holt var en fin maler, som representerer sin generasjon og et kunstsyn både eldre og yngre kan lære noe av, samtidig som han er en profilert skikkelse i Tvedestrands historie.

I en nekrolog over Alf Krogh Holt skrev *[[Aftenposten]]* i 1997:

## Referanser
Sentralkomiteen for det vietnamesiske kommunistparti

**Sentralkomiteen for det vietnamesiske kommunistparti** (vietnamesisk: *Ban Chấp hành Trung ương Đảng Cộng sản Việt Nam*) ble opprettet i 1930, og er det høyeste beslutningsnivået i det vietnamesiske kommunistparti, og valgt av partiets nasjonalkongress. Dagens sentralkomite har rundt 175 medlemmer, og 25 varamedlemmer.

Umiddelbart etter hver nasjonalkongress velger sentralkomiteen partiets politbyrå og generalsekretær, som leder partiets daglige virksomhet, under ledelse av generalsekretæren.

Sentralkomiteen kan i prinsippet sette til side vedtak i politbyrået, men dette er svært sjeldent. Dette skjedde eksempelvis da kompromisskandidaten Lê Khả Phiêu ble avsatt i 2001, før den tiende nasjonalkongress 18. til 25. april 2006. Sentralkomitéen satte da til side et vedtak i politbyrået, og et flertall i sentralkomiteen stemte for å fjerne Phiêu som generalsekretær. 

## Referanser
Manopus

***Manopus*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
Middelsstore (10-13 millimeter), slanke, noe spraglete oldenborrer. "Snuten" har to tenner.

## Utbredelse
Slekten er kjent fra Colombia og Peru.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Macrodactylini Kirby, 1837
******* Slekten *Manopus* Laporte de Castelnau, 1840
******** *[[Manopus biguttatus]]* Laporte de Castelnau, 1840
******** *[[Manopus simillimus]]* Moser, 1926

## Kilder
* Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. http://www.yumpu.com/it/document/view/17994928/macrodactylini
* Generic Guide to New World Scarab Beetles - *Manopus* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Macrodactylini/Manopus/Manopus.html
* Smith, A.B.T., 2008. South American Melolonthinae (Coleoptera: Scarabaeidae) classification and nomenclature: some problems and solutions. *Insecta Mundi* 0060: 1-28. http://journals.fcla.edu/mundi/article/view/25152 

## Eksterne lenker
*
Jacques-Louis Lions

**Jacques-Louis Lions** (født 3. mai 1928 i Grasse i Frankrike, død 17. mai 2001) var en fransk matematiker som gjorde vesentlige bidrag innenfor  partielle differensialligninger og stokastiske prosesser. Han mottok SIAMs John von Neumann-pris i 1986, og har mottatt en rekke andre utmerkelser. Et eget forskningssenter for funksjonalanalyse og numerisk analyse i Paris er oppkalt etter ham, og bærer navnet Laboratoire Jacques-Louis Lions.

Lions ble professor ved Collège de France i 1973. Lions var direktør for den franske romforskningsorganisasjonen CNES  fra 1984 til 1992. Han ble valgt til leder for den internasjonale matematiske union (IMU) i 1991 og til leder for Det franske vitenskapsakademi i 1996.

Lions samarbeidet med 73 medforfattere. I Norden samarbeidet han med Lars Hörmander, Dag Lukkassen, Lars-Erik Persson, Jaak Peetre og Peter Wall.

## Referanser
EM i friidrett innendørs 1992

Det **22. [[EM i friidrett innendørs]]** ble arrangert fra 28. februar til 1. mars 1992 på Palasport di Genova i Genova. Dette var tredje gang Italia var vert for dette mesterskapet; de arrangerte det også i 1978 og 1982.

Dette var første gang EM innendørs ble arrangert med toårig syklus. 

## Menn

### 60 m



Finale 29. februar


### 200 m



Finale 1. mars


### 400 m



Finale 1. mars


### 800 m


 
Finale 1. mars


### 1500 m



Finale 1. mars


### 3000 m



Finale 1. mars 

Spanjolen José Luis González (7:48,92) kom opprinnelig på 3.-plass, men ble senere diskvalifisert. 


### 60 m hekk



Finale 1. mars


### Høydehopp



Finale 1. mars


### Stavsprang



Finale 1. mars


### Lengdehopp



Finale 29. februar


### Tresteg



Finale 1. mars


### Kulestøt



Finale 29. februar


### Sjukamp



28. und 29. februar

Sjukamp bestod av øvelsene 60 meter, lengdesprang, kulestøt, høydehopp, 60 meter hekk, stavsprang og 1000 meter.


### 5000 m kappgang



Finale 28. februar


## Kvinner

### 60 m



Finale 29. februar


### 200 m



Finale 1. mars


### 400 m



Finale 1. mars


### 800 m



Finale 1. mars


### 1500 m



Finale 1. mars


### 3000 m



Finale 1. mars


### 60 m hekk



Finale 1. mars


### Høydehopp



Finale 29. februar


### Lengdehopp



Finale 28. februar


### Tresteg



Finale 29. februar


### Kulestøt



Finale 1. mars


### Femkamp



28. februar

Femkamp bestod av øvelsene 60 meter hekk, høydehopp, kulestøt, lengdesprang og 800 meter. Femkamp var dempnstrasjonsgren ved dette EM. 


### 3000 m kappgang



Finale 29. februar


## Medaljeoversikt

## Eksterne lenker
* Maik Richter - 22. Hallen-Europameisterschaften 28.02.-01.03.1992 in Genua / ITA (resultater)
Björn Gustafsson (professor)

**Björn Gustafsson** (født 1965) er professor i medisin ved NTNU og overlege ved St. Olavs hospital. Fra 2015 til 2021 var han dekan ved Fakultet for medisin og helsevitenskap, NTNU. 

Gustafsson er spesialist på fordøyelsessykdommer. Hans forskingsområder er medisinsk molekylærbiologi og klinisk forskning innen nevroendokrin kreft i mage-tarm systemet nevroendokrinologi og  inflammatoriske tarmsykdommer. 

Han studerte medisin ved Lunds universitet i Sverige. Han flyttet til Norge i 1997 og har utført sin legespesialisering og forskerutdanning i Trondheim. Han var gjesteforsker ved Yale 2007–2008. Han var leder for Norsk Gastroenterologisk Forening fra 2009 til 2013.

Bjørn Gustafsson var prodekan for forskning ved Det medisinske fakultet, NTNU, fra 2012 til 2015, før han ble ansatt som dekan i 2015.  

## Referanser


## Eksterne lenker
Asiatisk hovedvei 1

**Asiatisk hovedvei 1** går mellom grensen mot Bulgaria i Tyrkia og Tokyo i Japan. I 2015 var deler av strekningen gjennom Kina ikke fastlagt enda.

Traséen slik den er fastlagt av ESCAP: Tokyo – Fukuoka – ferge – Busan – Gyeongju – Daegu – Daejon – Seoul – Munsan – Gaesung – Pyongyang – Sinuiju – Dandong – Shenyang – Beijing – Shijiazhuang – Zhengzhou – Xinyang – Wuhan – Changsha – Xiangtan – Guangzhou (– Shenzhen) – Nanning – Youyiguan – Huu Nghi – Dong Dang – Ha Noi – Vinh – Dong Ha – Hue – Da Nang – Hoi An – Nha Trang – Bien Hoa (– Vung Tau) – Ho Chi Minh-byen – Moc Bai – Bavet – Phnom Penh – Poipet – Aranyaprathet – Kabin Buri – Hin Kong – Bang Pa-in (– Bangkok) – Nakhon Sawan – Tak – Mae Sot – Myawadi – Payagyi (– Yangon) – Meiktila – Mandalay – Tamu – Moreh – Imphal – Kohima – Dimapur – Nagaon – Jorabat (– Guwahati) – Shillong – Dawki – Tamabil – Sylhet – Katchpur – Dhaka – Jessore – Benapol – Bongaon – Kolkata – Barhi – Kanpur – Agra – New Delhi – Attari – Wahgah – Lahore – Rawalpindi (– Islamabad) – Hassanabdal – Peshawar – Torkham – Kabul – Kandahar – Dilaram – Herat – Islam Qala – Dogharun – Mashhad – Sabzevar – Damghan – Semnan –Teheran – Qazvin – Tabriz – Eyvoghli – Bazargan – Gurbulak – Dogubayazit – Askale – Refahiye – Sivas – Ankara – Gerede – Istanbul – Kapikule – Bulgarias grense

## Knutepunkter
}

|}

## Referanser


## Eksterne lenker
* Kart over de asiatiske hovedveiene
Mount Morning

__NOTOC__

**Mount Morning** er en kuppelformet skjoldvulkan som ligger langs vestenden av Rossbarrieren, vest-sørvest for Mount Discovery og øst for Koettlitzbreen i Victoria Land i Antarktis. Vulkanen ble oppdaget av Discovery-ekspedisjonen (1901–04) som navnga den etter «Morning», støtteskipet under ekspedisjonen. Høyden er 2&nbsp;725 meter over havet. Fjellet er massivt og består av tre spisse, svakt luftige topper. 

Morningbreen finnes på Mount Mornings nordøstre side og ender om lag 7 km sør for Lake Morning. 

## Se også
*Liste over vulkaner i Antarktis
*Liste over fjell i Antarktis etter primærfaktor

## Referanser


## Litteratur
* 

## Eksterne lenker
* Mount Morning. *[[Global Volcanism Program]]*. Smithsonian Institution. 
* Mount Morning i Antarktis – Peakbagger 
* Skiing the Mount Morning – skimountaineer.com
Hudsonfjellene

**Hudsonfjellene** (engelsk: *Hudson Mountains*), også kjent som **Noville Mountains**, er en stor gruppe av spredte satellittkjegler som danner vulkanske nunataker like over den antarktiske innlandsisen i det vestlige Ellsworth Land. De ligger like øst for Cranton Bay og Pine Island Bay ved østenden av Amundsenhavet og grenser i nord til Cosgrove isbrem og i sør til Pine Island-breen. Fjellkjeden går generelt i øst-vest-retning og er omtrent 110 km lang. 

Fjellene ble oppdaget av medlemmer av United States Antarctic Service (USAS) på en rekke flyturer fra USS «Bear» i februar 1940, og ytterligere skissert fra flyfoto tatt under Operasjon Highjump i regi av United States Navy (USN) i desember 1946. Fjellkjeden ble i sin helhet kartlagt av United States Geological Survey (USGS) fra flyfoto tatt av USN i 1966. De fikk sitt navn av Advisory Committee on Antarctic Names (US-ACAN) i 1952 etter kaptein William L. Hudson, kaptein på sjaluppen «Peacock» under United States Exploring Expedition (USEE, 1838-42). «Flying Fish», et annet skip som var under ledelse av løytnant Walker, seilte sammen med «Peacock» langs kanten av pakkisen nord for dette området i flere dager mot slutten av mars 1839. 

Fjellene har opplevd lite erosjon, og det ble observert damp fra dem i 1974. Det kom også ubekreftede rapporter om et utbrudd som hadde blitt oppdaget av satellitter i 1985. Hudsonfjellene kan derfor være aktive vulkaner.  

I januar 2008 publiserte tidsskriftet *[[Nature Geoscience]]* en rapport utarbeidet av forskere fra British Antarctic Survey (BAS) under ledelse av Hugh Corr og David Vaughan. I den ble det slått fast, ut fra analyse av radarbilder tatt fra luften, at for 2&nbsp;200 år siden hadde en vulkan hatt et subglasialt utbrudd under det antarktiske isdekket. Dette utbruddet blir beskrevet av BAS-forfatterne som det største i Antarktis de siste 10&nbsp;000 årene, og avsetninger av vulkansk aske fra utbruddet ble funnet på isoverflaten under Hudsonfjellene, i nærheten av Pine Island-breen. 

## Se også
*Liste over vulkaner i Antarktis

## Referanser


## Litteratur
* 

## Eksterne lenker
* Hudson Mountains. *Global Volcanism Program*. Smithsonian Institution.